Ich mv̊s vō rehte den tac iem̾ mīnen
ICh mv̊s vō rehte den tac iem̾ mīnen·
do ich die w̾den von erſt erkande·
in ſvͤſſer zúhte mit wiblichē ſinnē·
wol mih dc ich den mv̊t ie dar bewande·
dc ſchat ir niht vn̄ iſt mir iemer mere gůt·
wād ich zegotte vn̄ ze der welte den mv̊t
deſte bas dvr ir willen kere·
ſus dinge ich dc ſich min froͤide noh gemêre·

Sich mac min lip vō der gv̊tē wol ſcheidē·
min h̾ze min wille mv̊s bi ir beliben·
ſi mac mir lebē vn̄ froͤide wol leiden·
da bi alle mine ſwere v̾tribē·
an ir lit beide min lieb vn̄ min leit·
ſwc ſi min wil dc iſt ir iemer bereit·
wart ich ie vꝛo dc ſchv̊f niht wan ir guͤte·
got ſi d̾ ir lip vn̄ ere behuͤte·

Ich ſchiet vō ir dc ich ir niht enkvnde·
beſcheidē wie ich ſi meinde endē mv̊te·
ſit fuͤgte mir ein vil ſelige ſtvnde·
das ich ſi vant mir zeheile ane hv̊te·
do ich die w̾den mit fůge geſach·
vn̄ ich ir miſ willē gar v̾iach·
dc enpfie ſi mir dc irſ got iemer lône·
ſi was vō kinde vnde mv̊s iemer ſin min krône·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse